หุ้นพุ่ง-น้ำมันปิดบวก
ดัชนีหุ้นดาวโจนส์ตลาดนิวยอร์กปิดพุ่งขึ้น138.38 จุดที่ 15,318.23 จุด จากคาดการณ์เฟดไม่ลดซื้อบอนด์ด้านราคาน้ำมันปิดเพิ่มขึ้น 67 เซนต์ ที่ 98.44 ดอลลาร์ต่อบาร์เรล
29 ต.ค. 2565

ดัชนีหุ้นดาวโจนส์ตลาดนิวยอร์กปิดพุ่งขึ้น138.38 จุดที่ 15,318.23 จุด จากคาดการณ์เฟดไม่ลดซื้อบอนด์ ด้านราคาน้ำมันปิดเพิ่มขึ้น 67 เซนต์ ที่ 98.44 ดอลลาร์ต่อบาร์เรล
ดัชนีเฉลี่ยอุตสาหกรรมดาวโจนส์พุ่งขึ้น 138.38 จุด หรือ 0.91% แตะที่ 15,318.23 จุด ดัชนี S&amp;P 500 เพิ่มขึ้น 12.77 จุด หรือ 0.78% ปิดที่ 1,651.81 จุด และดัชนี Nasdaq เพิ่มขึ้น 30.05 จุด หรือ 0.87% ปิดที่ 3,482.18 จุด
ตลาดหุ้นนิวยอร์กทะยานขึ้นแข็งแกร่งติดต่อกันเป็นวันที่ 2 เนื่องจากนักลงทุนเริ่มมีความเชื่อมั่นมากขึ้นว่า คณะกรรมการกำหนดนโยบายของเฟดจะยังไม่ตัดสินใจลดขนาดโครงการซื้อพันธบัตรในเร็วๆนี้ เมื่อพิจารณาจากข้อมูลเศรษฐกิจที่ยังไม่แข็งแกร่งมากนัก
ทั้งนี้ เฟดมีกำหนดจะออกแถลงการณ์ผลการประชุมนโยบายการเงินในพุธที่ 19 มิ.ย.ตามเวลาสหรัฐ จากนั้นนายเบน เบอร์นันเก้ ประธานเฟดจะแถลงมุมมองเกี่ยวกับแนวโน้มเศรษฐกิจสหรัฐและเปิดเผยตัวเลขคาดการณ์การเติบโตของเศรษฐกิจสหรัฐในปีนี้ไปจนถึงปี 2558
ด้านสัญญาน้ำมันดิบเวสต์เท็กซัส (WTI)ส่งมอบเดือนก.ค.เพิ่มขึ้น 67 เซนต์ หรือ 0.68% ปิดที่ 98.44 ดอลลาร์/บาร์เรล ส่วนสัญญาน้ำมันดิบเบรนท์ (BRENT) ส่งมอบเดือนส.ค.ที่ตลาดลอนดอน เพิ่มขึ้น 55 เซนต์ หรือ 0.52% ปิดที่ 106.02 ดอลลาร์/บาร์เรล
ตลาดน้ำมันนิวยอร์กได้รับแรงหนุนจากความวิตกกังวลเกี่ยวกับสถานการร์ซีเรีย โดยมีรายงานว่า สหรัฐวางแผนที่จะเพิ่มยุทธปัจจัยในการสู้รบให้กับกลุ่มฝ่ายค้านในซีเรีย เพื่อตอบโต้รัฐบาลซีเรียที่ใช้อาวุธเคมี หลังจากเจ้าหน้าที่ของสหรัฐระบุว่า กองกำลังทหารของรัฐบาลซีเรียได้ใช้สารไซรินในการจัดการกับกลุ่มกบฎ แม้ว่ายังใช้ในปริมาณที่ไม่มากนักก็ตาม